OpenLLM-France/wikimedia huggingface dataset:
# Ralph Nader

Ralph Nader (Winsted, Connecticut, AEB, 1934ko otsailaren 27a -) AEBetako abokatu, politikari eta idazlea da. Kontsumitzaileen defentsaren aitzindarietako bat da.
Lau aldiz aurkeztu da herrialdeko hauteskundeetan, 1996an, 2000n, 2004an eta 2008an (lehenengo bietan Alderdi Berdearekin). Kontsumitzaileen babesa, elkartasuna, ingurumena eta demokrazia sakontzea izan dira Naderrek sakonki jorratu dituen gai nagusiak.

## Biografia

Zuzenbide ikasketak egin zituen Princetongo Unibertsitatean (New Jersey) eta Harvardekoan.
Abokatu bulego batean hasi zen lanean, eta auto istripuak ikertzen eman zuen denbora gehiena. 1965ean automobilen segurtasun falta salatu zuen liburu ospetsu baten bidez: Unsafe at Any Speed: The Designed-in Dangers of the American Automobile (Ameriketako automobilen arriskuak eta segurtasun falta). Estatu Batuetako Lan ministerioan lan egin zuen aholkulari gisa, eta autoen segurtasunaren gaineko erantzukizun federala aztertu zuen. Auto enpresak neurri eta arau berriak hartzera behartu zituen.
Irabazi asmorik gabeko hainbat ikerkuntza etxe sortu zituen segurtasun gai desberdinak ikertzeko, hala nola janarien paketatzea, erradiazioen arriskua, pestiziden erabilera, ikatz meategietako segurtasuna eta abar.
Beste bi liburu aipagarri idatzi ditu: The Menace of Atomic Energy (1979, Energia atomikoaren mehatxua) eta Who's Poisoning America? (1981, Nor ari da Amerika pozoitzen?).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) Naderren webgunea
* Datuak: Q193156
* Multimedia: Ralph Nader / Q193156
# Ralph M. Steinman

Ralph Marvin Steinman (Montreal, 1943ko urtarrilaren 14a - Manhattan, New York, 2011ko irailaren 30a) immunologo kanadarra izan zen, judua eta Rockefeller unibertsitateko biologia zelularreko ikertzailea.
2011. urtean Medikuntzako edo Fisiologiako Nobel Saria irabazi zuen (Bruce Beutler eta Jules Hoffmannekin batera) zelula dendritikoen aurkikuntzagatik. Rockefeller unibertsitateak Steinmanek Nobel Saria irabazi zuela aditzera eman zuenean, honen heriotzaren berri eman zuen (2011ko irailaren 30ean). Hala, Nobel saria irabazi duen bigarren hildakoa da.
1973an "zelula dendritiko" terminoa sortu zuen, Zanvil A. Cohnen laborategian eta Rockefeller unibertsitatean doktoratu-ondoko bere lanean ari zela.
Steinmanek sari ugari irabazi zituen: Albert Lasker saria (2007), Nazioarteko Gairdner Fundazioaren saria (2003), eta William B. Coley saria (1998), besteak beste.
Bestalde, Estatu Batuetako Medikuntza Institutuko kide izan zen 2002 urtea geroztik, eta Ameriketako Estatu Batuetako Zientzien Akademia Nazionaleko kide 2001etik aurrera.
Steinmanek Montrealeko McGill unibertsitatean ikasi zuen, eta medikuntza-doktoregoa 1968an burutu zuen Harvard Unibertsitatean. Medikuntza-heziketa osatu zuen Massachusettseko ospitalean.
* Datuak: Q105494
* Multimedia: Ralph M. Steinman / Q105494
# Ralph Robinson

Ralph Robinson (1520-1577) ingeles jakintsua izan zen, ezaguna Tomas Mororen Utopia liburuaren (1516) ingelesezko itzulpena egiteagatik; liburua jatorriz latinez idatzia zegoen.
Stamfordko Eskolan (Lincolnshire) eta Corpus Christi Collegen ikasia zen. Eskolan Burghleyko baroia izango zen William Cecil garaikidea izan zen. Burghley Elisabet I.a Ingalaterrakoaren aholkularia eta Ingalaterrako Goi Altxorzaina izan zen. Robinsonek itzulpenaren hitzaurrea Cecili eskaini zion, non elkarrekiko eskola egunak aipatzen zituen.

## Erreferentziak

* ↑ John Bennell, "Robinson, Ralph (1520-1577)", Oxford Dictionary of National Biography, Oxford University Press, septiembre de 2004;
* ↑ https://en.wikisource.org/wiki/Robinson,_Ralph_(fl.1551)_(DNB00)

## Kanpo estekak

* (Ingelesez):"Robinson%2C%20Ralph"%20OR%20subject%3A"Ralph%20Robinson"%20OR%20creator%3A"Robinson%2C%20Ralph"%20OR%20creator%3A"Ralph%20Robinson"%20OR%20title%3A"Ralph%20Robinson"%20OR%20description%3A"Robinson%2C%20Ralph"%20OR%20description%3A"Ralph%20Robinson"%29%20OR%20%28"1520-1577"%20AND%20Robinson%29%29%20AND%20%28-mediatype:software%29 Robinsonen lanak Internet Archive webgunean.
* Datuak: Q7288028
# Ralph Giordano

Ralph Giordano (Hanburgo, 1923ko martxoaren 23a – Kolonia, 2014ko abenduaren 10) alemaniar idazlea izan zen.

## Biografia

Holokaustoa pairatu zuelako gaia askotan aipatu zuen bere obretan. Naziengandik ihesi, Hanburgoko etxe batean emakume batek ezkutatuta igaro zuen gerra familiarekin batera. 23 liburu idatzi zituen.

## Lan hautatuak

* Jan Rolfs (izengoitia): Westdeutsches Tagebuch, Verlag Neues Leben, Berlin/DDR, 1953
* Die Partei hat immer recht. Kiepenheuer & Witsch, Köln 1961.
* Die Bertinis. Roman. Fischer, Frankfurt am Main 1982, ISBN 3-10-026005-8.
* Die zweite Schuld oder Von der Last Deutscher zu sein. Rasch und Röhring, Hamburg 1987, ISBN 3-89136-145-9.
* Wenn Hitler den Krieg gewonnen hätte. Die Pläne der Nazis nach dem Endsieg. (1989) ISBN 3-462-02944-4
* Wird Deutschland wieder gefährlich? Mein Brief an Kanzler Kohl, Ursachen und Folgen. (1993) ISBN 3-462-02291-1
* Die Traditionslüge. Vom Kriegerkult in der Bundeswehr., Kiepenheuer und Witsch, Kolonia 2000, ISBN 3-462-02921-5
* Erinnerungen eines Davongekommenen. Kiepenheuer & Witsch, 2007 ISBN 3-462-03772-2

## Erreferentziak

* ↑ «Ralph Giordano idazle alemaniarra hil da, 91 urterekin» Berria 2014-12-11.
* Datuak: Q69094
* Multimedia: Ralph Giordano / Q69094
# Ralph Kirby

Conyers Kirby (Birmingham, 1884 -Middlesex, 1946ko apirilaren 9a) ingeles futbolaria eta entrenatzailea izan zen. Fulham talderako jokatu zuen 1910eko hamarkadan.
Mr. Kirby izenaz ezaguna Athletic Club, CE Europa eta FC Barcelona entrenatu zituen.
# Ralph Macchio

Ralph George Macchio, Jr. (Huntington, New York estatua, 1961eko azaroaren 4a) estatubatuar aktore bat da. Mundu mailan nagusiki The Karate Kid filmeko protagonista izateagatik ezaguna da, beste honako film hauek ere antzeztu ditu: The Outsiders, Crossroads eta My Cousin Vinny.

## Filmografia

Zinema :
| Urtea | Filma | Pertsonaia | Oharra(k) |
| 1980 | Up the Academy | Chooch Bambalazi | |
| 1982 | High Powder | Eddie | Telefilm |
| 1982 | Dangerous Company | Denny Brody | Television film |
| 1983 | The Outsiders | Johnny Cade | |
| 1984 | The Karate Kid | Daniel LaRusso | |
| 1984 | Teachers | Eddie Pilikian | |
| 1984 | The Three Wishes of Billy Grier | Billy Grier | Telefilm |
| 1986 | Crossroads | Eugene Martone | |
| 1986 | The Karate Kid, Part II | Daniel LaRusso | |
| 1988 | Distant Thunder | Jack Lambert | |
| 1989 | The Karate Kid, Part III | Daniel LaRusso | |
| 1990 | Too Much Sun | Frank Jr. | |
| 1992 | The Last P.O.W.: The Bobby Garwood Story | Robert Garwood | Telefilm |
| 1992 | My Cousin Vinny | Bill Gambini | |
| 1993 | Naked in New York | Chris | |
| 1998 | Dizzyland | | |
| 1998 | The Secret of NIMH 2: Timmy to the Rescue | 17 urteko Timmy Brisby | Ahotsa |
| 2000 | The Office Party | Sean | Film labur |
| 2000 | Can't Be Heaven | Hubbie Darling | |
| 2001 | Popcorn Shrimp | Polizia #2 | Film labur |
| 2003 | A Good Night to Die | Donnie | |
| 2006 | Artie Lange's Beer League | Maz | |
| 2009 | Rosencrantz and Guildenstern Are Undead | Bobby Bianchi | |
| 2012 | Hitchcock | Joseph Stefano | |
| 2012 | Holiday Spin | Ruben | Telefilm |
| 2013 | He's Way More Famous Than You | Bera | |
| 2014 | A Little Game | Tom | |
Telebista :
| Urtea | Telesaila | Pertsonaia | Oharra(k) |
| 1980–1981 | Eight Is Enough | Jeremy Andretti | 19 atal |
| 1982 | CBS Afternoon Playhouse | Tony Barnett | "Journey to Survival" atala |
| 1999 | The Outer Limits | Dr. Neal Eberhardt | "The Other Side" atala |
| 2000 | Chicken Soup for the Soul | Max | "Letters to Suzie" atala |
| 2000 | Twice in a Lifetime | Officer Dan Payello/Phillip Barbosa | "My Blue Heaven" atala |
| 2005 | Entourage | Bera | "Aquamansion" atala |
| 2007 | Head Case | Bera | "Ralph Macchio and Liz Phair" atala |
| 2008–2009 | Ugly Betty | Archie Rodriguez | 11 atal |
| 2010 | Law & Order: Criminal Intent | Louis Marciano | "Inhumane Society" atala |
| 2010 | Psych | Nick Conforth | "We'd Like to Thank the Academy" atal |
| 2011 | Dancing with the Stars | Bera | 4.a |
| 2012 | Happily Divorced | Frankie | 2 atal |
| 2013 | Robot Chicken | Daniel LaRusso, Gibby, janitor | Ahotsa |
| 2013 | How I Met Your Mother | Bera | "The Bro Mitzvah" atala |
| 2014 | Psych | Logan Phelps | "Remake A.K.A. Cloudy... With a Chance of Improvement" atala |

## Kanpo estekak

* Ralph Macchio aktorearen IMDBko fitxa irakurgai (Ingelesez)
* Datuak: Q73346
* Multimedia: Ralph Macchio / Q73346
# Ralph Stafford

Ralph Stafford (1301ko irailaren 24a - 1372ko abuztuaren 31) Ingalaterrako noblea izan zen, Staffordeko kondea, Edmund Stafforden eta Margaret Bassetten semea. Ehun Urteko Gerran parte hartu zuen militar nabarmena izan zen.

## Bizitza

Stafford zaldun izendatu zuten 1327an eta handik gutxira eskoziarren aurka borrokatu zen. Eduardo III.a Ingalaterrakoaren askapenean parte hartzeak, Roger Mortimer Marcheko kondearen agindupean, erregearen esker ona lortzeko balio izan zion. 1332ko udan Staffordshiren bakearen komisionatu izendatua izan zen, eta atzerrian errege zerbitzuetan aritu zen Hugh Audleykoarekin batera, Gloucesterreko kondea zena. Era berean, Eskoziaren aurkako borroketan parte hartu zuen berriz ere, Dupplin Moorreko guduan arkulariak gidatuz, 1332. urteko abuztuaren 11n.
1336ko azaroaren 29an Legebiltzarrera deitu zuten idatziz, eta 1350era arte egon zen bertan. Bere karrera militarrak jarraitu zuen, Eduardo erregeak Frantziara aholkulari bezala lagunduz 1338an, eta Sluyseko itsas guduan egon zen 1340ko ekainaren 24an. Bresteko setioan eta Morlaixeko setioan ere borrokatu zuen. Vannesen harrapatu zuten, baina garaiz askatu zuten Malestroiten su-eten bat negoziatzeko.
1341eko urtarrilaren 6an Errege Etxeko maiordomo izendatua izan zen, baina kargu horri uko egin zion 1345eko martxoaren 29an Akitaniako seneskal kargua hartu zuenean, Frantzian, non urtebete inguru eman zuen. Auberocheko guduan parte hartu zuen, Aiguillongo setioan, Barfleurren eginiko eraso batean eta ingelesen garaipenean Crecyko guduan, 1346ko abuztuaren 26an. Gainera, Galtzariaren Ordenako zaldun izendatu zuten.
1347ko azaroan, aitaginarreba hil ondoren, bere jabetzak hartu zituen erregeari zergarik ordaindu gabe, Ralph eta erregearen arteko harreman hurbila adierazten duena. Horrela, gizon aberatsa bihurtzen zen bere jabetzei eta Frantzian egindako kanpainetatik lortutako irabaziei esker.
Eduardo III.ak, bere gerrako kapitainentzako sari bezala eta erretiroa hartzeko bere urtearen ospakizun bezala, pare-duintasunez titulu berri batzuk sortu zituen, Ralphek Staffordeko lehen kondearen titulua jaso zuelarik 1350eko martxoaren 5ean, baita urtero 1.000 markoko errenta bat ere. Gainera, Henrike Grosmontekoa ordezkatu zuen, Lancasterreko dukea erregearen teniente bezala Gaskonian, baina, ondoren, Eduardo Printze Beltzak ordezkatu zuen.
Komandante militar bezala balio izan zuen hirurogei urte zituenean ere, eta honen adibide bezala 1361ean Frantziara eta Irlandara bidalia izan zela, Leonel Anbereskoarekin batera, errege kontrola berrezartzeko helburuarekin.

## Erreferentziak

* ↑ «Person Page» thepeerage.com (Noiz kontsultatua: 2020-09-29).

## Kanpo estekak

* Datuak: Q942577
* Multimedia: Ralph de Stafford, 1st Earl of Stafford / Q942577
# Puerta del Ángel (Madril)

Puerta del Ángel, Espainiako Madril hiriburuko auzo bat da, Latina barrutian. Hiriko 102. auzoa da. 2009ko erroldaren arabera 45.938 biztanle zituen.

## Kanpo estekak

* Datuak: Q31142
* Multimedia: Puerta del Ángel neighborhood, Madrid / Q31142
# Puerta del Sol

Artikulu hau Madrilgo plazari buruzkoa da; beste esanahietarako, ikus «Sol». Puerta del Sol (eguzkiaren atea) Madrilgo plaza ezagun eta jendetsuenetakoa da, hiriaren erdigunean kokatua. Han dago Espainiako errepide erradialen hasiera markatzen duen Zero Kilometroa.
Bertan Madrilgo Errege Postetxea dago.

## Metroa

* Sol geltokia

## Iruditegia

* Zero Kilometroaren kokalekua adierazten duen plaka.
* Madrilgo Errege Postetxea.
* Puerta del Sol, Madril.
* «Puerta del Sol» Tio Pepe Neon Advertisment.

## Ikus gainera

* Madrilgo Errege Postetxea

## Kanpo estekak

* (Gaztelaniaz) Madrilgo kaleak: Puerta del Sol
* Datuak: Q427163
* Multimedia: Puerta del Sol / Q427163
# Puerto Ayacucho

Artikulu hau Venezuelako hiriari buruzkoa da; beste esanahietarako, ikus «Ayacucho».
Puerto Ayacucho Venezuelako hiri bat da, Amazonas estatuko hiriburua. 1924ko abenduaren 9an sortu zuen Santiago Aguerreverre geologoak.
Orinoco ibaiaren magaletan dago, Kolonbiako Casuarito herriaren aurrean, Atures estatuaren iparraldean.
Biztanle gehienak espaniar eta jatorrizko herrien nahasketa dira. Bertako herriak dira Yanomamiak, Baríak, Piaroak eta Guajiboak.

## Klima

Datu klimatikoak (Puerto Ayacucho) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 34.4 | 35.4 | 35.5 | 33.5 | 31.5 | 30.4 | 30.3 | 31.0 | 31.9 | 32.7 | 33.2 | 33.5 | 32.8 |
| Batez besteko tenperatura (ºC) | 28.6 | 29.3 | 29.6 | 28.6 | 27.3 | 26.5 | 26.3 | 26.7 | 27.2 | 27.7 | 28.0 | 28.1 | 27.8 |
| Batez besteko tenperatura minimoa (°C) | 22.7 | 23.2 | 23.7 | 23.6 | 23.1 | 22.6 | 22.3 | 22.4 | 22.5 | 22.7 | 22.8 | 22.7 | 22.9 |
| Euria (mm) | 31 | 36 | 74 | 163 | 311 | 408 | 398 | 298 | 198 | 183 | 127 | 42 | 2269 |
| Euri egunak (≥ 1.0 mm) | 2.8 | 2.9 | 5.1 | 11.3 | 18.2 | 22.3 | 22.4 | 19.5 | 14.8 | 13.9 | 9.4 | 5.0 | 147.6 |
| Eguzki orduak | 275.9 | 254.3 | 248.0 | 177.0 | 151.9 | 129.0 | 145.7 | 155.0 | 168.0 | 201.5 | 222.0 | 260.4 | 2388.7 |
| Hezetasuna (%) | 72.4 | 70.3 | 72.3 | 72.8 | 74.3 | 75.8 | 74.5 | 72.1 | 71.3 | 73.4 | 72.8 | 72.8 | 72.9 |
| Iturria (1): Instituto Nacional de Meteorología e Hidrología (INAMEH) ||||||||||||||
| Iturria (2): Hong Kong Observatory (sun only) ||||||||||||||

## Erreferentziak

* ↑ (pdf) Estadísticos Básicos Temperaturas y Humedades Relativas Máximas y Mínimas Medias. (Noiz kontsultatua: 27 October 2012).
* ↑ (pdf) Estadísticos Básicos Temperaturas y Humedades Relativas Medias. (Noiz kontsultatua: 27 October 2012).
* ↑ Climatological Information for Puerto Ayacucho, Venezuela. Hong Kong Observatory (Noiz kontsultatua: 27 October 2012).

## Kanpo estekak

* Datuak: Q372920
* Multimedia: Puerto Ayacucho / Q372920
# Puerto Aysén

Puerto Aysén Txileko hiri bat da, Aysén eskualdean. Aysen komunako eta Aysén probintziako hiriburua da. Aysén ibaiaren ertzean dago, Aysén fiordoko 3 km barnera. Hiriak 27.644 biztanle zituen 2017an, eskualdeko bigarren hiririk garrantzitsuena bihurtuz, eskualdeko hiriburuaren ondoren: Coihaique

## Eguraldia

Puerto Aysén Txileko herrixken euritsuenetako bat da, urtean 2.961 mm-ko batez bestekoarekin. Prezipitazioek urte osoan zehar banaketa homogeneoa dute, nahiz eta neguan gehienezkoa izan.
klimatikoki, klima ozeaniko bati dagokio eta Köppen klima sailkapenaren arabera denboraldi lehorrezkorik gabeko eguraldi epel euritsua da (Cfb).
Datu klimatikoak (Puerto Aysén, Chile) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 33.9 | 28.9 | 21.1 | 20.0 | 20.0 | 13.9 | 12.2 | 15.0 | 21.1 | 22.2 | 27.8 | 30.0 | 33.9 |
| Batez besteko tenperatura maximoa (°C) | 17.9 | 17.8 | 16.0 | 12.9 | 9.7 | 7.2 | 6.9 | 8.6 | 11.0 | 13.5 | 15.4 | 17.2 | 12.8 |
| Batez besteko tenperatura (ºC) | 13.6 | 13.2 | 11.5 | 9.2 | 6.7 | 4.3 | 3.9 | 5.1 | 6.9 | 9.1 | 11.4 | 12.9 | 9.0 |
| Batez besteko tenperatura minimoa (°C) | 10.0 | 9.6 | 8.3 | 6.5 | 4.7 | 2.4 | 1.8 | 2.8 | 3.8 | 5.6 | 7.7 | 9.1 | 6.0 |
| Erregistraturiko tenperatura minimoa (°C) | −1.1 | 1.1 | 2.2 | −2.2 | −2.8 | −6.1 | −6.1 | −6.1 | −7.8 | −1.1 | 1.1 | 2.2 | −7.8 |
| Pilatutako prezipitazioa (mm) | 195.7 | 158.9 | 165.8 | 239.0 | 320.1 | 283.1 | 280.0 | 257.6 | 209.1 | 162.8 | 167.5 | 207.5 | 2647.1 |
| Hezetasuna (%) | 83 | 84 | 86 | 89 | 91 | 92 | 91 | 90 | 87 | 84 | 82 | 81 | 86.7 |
| Iturria (1): Meteorología Interactiva ||||||||||||||
| Iturria (2): World Climate Charts (humidity), Sistema de Clasificación Bioclimática Mundial (records) ||||||||||||||

## Erreferentziak

* ↑ CHILE - PUERTO AYSEN

## Kanpo estekak

* Datuak: Q1909281
* Multimedia: Puerto Aysén / Q1909281
# Puerto Cabello

Puerto Cabello (gaztelaniaz ˈpweɾto kaˈβeʝo ahoskatua; eusk.: 'Ile Portua') Venezuelako hiria da, Carabobo estatuan dagoena. 2011n 182.400 biztanle inguru zituen. Bere portua herrialdeko nagusia da eta ezinbestekoa petrolio industriarentzat.

## Klima

Datu klimatikoak (Puerto Cabello) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 30 | 29 | 30 | 30 | 31 | 31 | 31 | 31 | 32 | 31 | 30 | 30 | 31 |
| Batez besteko tenperatura minimoa (°C) | 22 | 22 | 23 | 23 | 23 | 23 | 24 | 23 | 24 | 25 | 24 | 23 | 23 |
| Pilatutako prezipitazioa (mm) | 99 | 33 | 10 | 43 | 89 | 76 | 109 | 99 | 64 | 61 | 94 | 104 | 881 |
| Iturria: Weatherbase ||||||||||||||

## Erreferentziak

* ↑ Weatherbase. (2011). Weatherbase: Historical Weather for Puerto Cabello, Venezuela. .

## Kanpo estekak

* Datuak: Q995695
* Multimedia: Puerto Cabello / Q995695
# Puertas

Puertas Salamancako udalerria da, La Ramajería eskualdean dagoena.
2009ko urtarrilaren 1eko erroldaren arabera 83 biztanle zituen.

## Ikus, gainera

* Salamancako udalerrien zerrenda

## Kanpo estekak

* (Gaztelaniaz) Udalerriari buruzko informazioa Salamancako aldundiaren webgunean.
* Datuak: Q518804
* Multimedia: Puertas, Salamanca / Q518804
# Puerto Barrios

Puerto Barrios Guatemalako ipar-ekialdean dagoen Izabal departamenduko hiriburua da. Hondurasko golkoko Amatique badiaren ertzean dago. 1.292 km²ko eremua du eta 2010ean 100.400 biztanle zituen.

## Klima

Puerto Barriosek klima monzonikoa du, Am Köppen klima sailkapenaren arabera.
Datu klimatikoak (Puerto Barrios, 1991-2010) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 36.0 | 35.8 | 38.6 | 39.0 | 39.2 | 38.4 | 36.4 | 35.2 | 36.8 | 36.4 | 34.6 | 35.0 | 39.0 |
| Batez besteko tenperatura maximoa (°C) | 27.7 | 28.8 | 30.3 | 31.7 | 32.4 | 32.4 | 31.7 | 31.8 | 32.1 | 30.7 | 28.7 | 27.6 | 30.5 |
| Batez besteko tenperatura (ºC) | 23.6 | 24.5 | 25.7 | 27.4 | 28.3 | 28.6 | 28.0 | 27.9 | 27.8 | 26.7 | 25.0 | 23.9 | 26.5 |
| Batez besteko tenperatura minimoa (°C) | 19.8 | 20.2 | 21.0 | 22.5 | 23.5 | 23.7 | 23.1 | 23.4 | 23.5 | 22.9 | 21.2 | 20.3 | 22.1 |
| Erregistraturiko tenperatura minimoa (°C) | 13.8 | 13.6 | 14.0 | 17.0 | 17.0 | 20.6 | 20.0 | 19.2 | 17.2 | 17.0 | 17.0 | 14.2 | 13.6 |
| Pilatutako prezipitazioa (mm) | 292.1 | 161.1 | 145.8 | 159.6 | 195.6 | 243.2 | 438.7 | 390.4 | 336.5 | 368.5 | 397.8 | 304.4 | 3373.7 |
| Prezipitazio egunak (≥ 1 mm) | 17.6 | 13.9 | 12.1 | 10.8 | 13.8 | 17.9 | 24.0 | 23.9 | 19.8 | 19.7 | 18.0 | 19.0 | 200.9 |
| Hezetasuna (%) | 82.2 | 80.7 | 75.0 | 79.4 | 77.0 | 74.6 | 80.7 | 80.0 | 79.5 | 77.7 | 78.3 | 83.7 | 79.1 |
| Iturria: ||||||||||||||

## Erreferentziak

* ↑ Puerto Barrios Global.britannica.com
* ↑ Cifras para el desarrollo humano: Izabal PNUD Guatemala. Issuu.com

## Kanpo estekak

* Datuak: Q991400
* Multimedia: Puerto Barrios / Q991400
# Puerta del Sur geltokia

Puerta del Sur geltokia, Madrilgo metroaren geltoki bat da, Espainiako Alcorcón udalerrian dago.
2003ko apirilaren 11an inauguratu zen.
* Datuak: Q2484406
* Multimedia: Estación de Puerta del Sur / Q2484406
# Puerto Banús

Puerto José Banús, Puerto Banús izenaz ezagunagoa, Marbellan dagoen luxuzko kirol-portua da, Nueva Andalucía barrutian dagoena. 1970eko maiatzean sortua, Costa del Solgo turismo-gune nagusienetariko bat da, nazioartean ospatsua dena.

## Erreferentziak

* ↑ (Gaztelaniaz) «Noldi Schreck, el arquitecto que ideó Puerto Banús» El País 2009-3-3.

## Kanpo estekak

* Datuak: Q2117451
* Multimedia: Puerto Banús / Q2117451
# Pratoko probintzia

Prato Italiako erdialdean eta barnealdean dagoen probintzia da, Toskanako eskualdean kokatuta dagoena.

## Herriak

Cantagallo Carmignano Montemurlo Poggio a Caiano Prato Vaiano Vernio
Probintziako herririk jendetsuenak honakoak dira:

## Pertsonaia ezagunak

* Fiorenzo Magni (1920-), txirrindularia.

## Ikus, gainera

* Italiaren banaketa administratiboa

## Kanpo estekak

* Datuak: Q16250
* Multimedia: Province of Prato / Q16250
# Prato

Prato (bertan ˈpraː(h)o ahoskatua) Italiako ipar-erdialdean dagoen Pratoko probintziako (Toskana) hiria da. Arnoren adarra den Bisenzio ibaiaren ertzean dago. Apezpiku-egoitza da. 2015eko apirilean 191.040 biztanle zituen.

## Ondarea

Aipagarriak dira, besteak beste, katedral erromaniko-gotikoa (XIV. mendea), Santa Maria delle Carceri Pizkundeko eliza (XV. mendea), Enperadorearen gaztelua (XIII. mendea) eta Pretorio jauregia.

## Ekonomia

Merkataritza eta industria (mekanika, eraikuntzako gaiak, ehungintza, zurgintza) dira ekonomia-jarduera nagusiak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Bilancio demografico Anno 2015 (dati provvisori). Comune: Prato Demo.istat.it

## Kanpo estekak

* Datuak: Q13377
* Multimedia: Prato / Q13377
# Prato-di-Giovellina

Prato-di-Giovellina, (korsikeraz: U Pratu di Ghjuvellina) Korsikako iparraldeko udalerria da, Korsika Garaia departamentuan dagoena. 2013ko erroldaren arabera, 43 biztanle ditu.

## Erreferentziak

* ↑ (Frantsesez) «Populations légales 2013 | Insee» www.insee.fr (Noiz kontsultatua: 2016-12-27).

## Kanpo estekak

* Datuak: Q681707
* Multimedia: Prato-di-Giovellina / Q681707
# Prato (Leventina)

Prato Suitzako udalerria da. Ticino kantonamenduan dago, Quinto Subdistrict $^{(en)}$ barrutian. 2014an 405 biztanle zituen 16,9 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67677
* Multimedia: Prato (Leventina) / Q67677
Faidu Lavizzara Quinto Dalpe
# Prato Carnico

Prato Carnico Italiako udalerri bat da. Udineko probintzian kokatuta dago, Friuli-Venezia-Julia eskualdean. 843 biztanle ditu, 81,72 kilometro koadroko azaleran banatuta.

## Mugakideak

Prato Carnicok honako udalerri hauekin egiten du muga:
Comeglians Forni Avoltri Rigolato Sappada Sauris Vigo di Cadore Ovaro

## Kanpo estekak

* Datuak: Q53316
* Multimedia: Prato Carnico / Q53316